FI Euroopan unionin virallinen lehti L 314/6

KOMISSION ASETUS (EY) N:o 1413/2007,

annettu 30 päivänä marraskuuta 2007,

vähennyskertoimen vahvistamisesta viljelijäkohtaiselle alalle, jolle on haettu energiakasvien tukea vuodeksi 2007

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 89 artiklan 2 kohdan,

sekä katsoo seuraavaa:

(1) Asetuksen (EY) N:o 1782/2003 89 artiklan 1 kohdassa vahvistetaan 2 000 000 hehtaarin taattu enimmäispinta-ala, josta kyseisen asetuksen 88 artiklassa käyttöön otettua energiakasvien tukea voidaan maksaa. Kyseisen artiklan 2 kohdassa säädetään, että viljelijäkohtaista alaa, jolle tukea on haettu, vähennetään suhteessa kyseisenä vuonna, jos pinta-ala, jolle tukea haetaan, ylittää taatun enimmäispinta-alan.

(2) Neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen 29 päivänä lokakuuta 2004 annetun komission asetuksen (EY) N:o 1973/2004 (2) 4 artiklan mukaan vähennyskerroin on vahvistettava ennen maksujen myöntämistä viljelijöille ja viimeistään seuraavan vuoden 31 päivänä tammikuuta mainitun asetuksen 3 artiklan 1 kohdan b alakohdan mukaisesti toimitettujen tietojen perusteella.

(3) Jäsenvaltiot ovat toimittaneet asetuksen (EY) N:o 1973/2004 3 artiklan 1 kohdan b alakohdan mukaisesti komissiolle tiedot kokonaispinta-alasta, jolle on vahvistettu asetuksen (EY) N:o 1782/2003 88 artiklassa säädetty energiakasvien tuki vuodeksi 2007. Ilmoitusten perusteella vuoden 2007 kokonaispinta-alaksi vahvistetaan 2 843 450 hehtaaria.

(4) Koska edellä ilmoitettu 2 843 450 hehtaarin määrä on suurempi kuin 2 000 000 hehtaarin taattu enimmäispinta-ala, josta tukea voidaan maksaa, on syytä vahvistaa vähennyskerroin, jota sovelletaan viljelijäkohtaiseen pinta-alaan, jolle on haettu tukea vuodeksi 2007.

(5) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Viljelijäkohtaiseen alaan, jolle on haettu asetuksen (EY) N:o 1782/2003 88 artiklan mukaista energiakasvien tukea vuodeksi 2007, sovellettava vähennyskerroin on 0,70337.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 2007. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna komission asetuksella (EY) N:o 1276/2007 (EUVL L 284, 30.10.2007, s. 11).

(2) EUVL L 345, 20.11.2004, s. 1. Asetus sellaisena kuin se on viimeksi muutettuna asetuksella (EY) N:o 993/2007 (EUVL L 222, 28.8.2007, s. 10).